Mangau a nna ka dihlopha tša malapa a ka bago pedi go ya go tshela, le ge tše dingwe di rata go dula di le noši ka dinako tše dingwe. Phatlalatšo ya yona ya sekgale ke ya go fokotšwa kudu. Mangau a nyeletše go tšwa madulong a tikologo ye kgolo kudu ya kontinente ya Aforika ka lebaka la go tlošwa go išwa ditulong tše dingwe ka mokwga wa se bjale. Mangau ke diphooofolo tše di ratago go sepela mosegare le bošego. Gome e bontšha sehloa sa mešomo ge letšatši le hlaba le ge le wela. E kgetha tulo ye e le go godimo kudu ya go ikhutša, e dula moriting ka nako ya diiri tša letšatši moo le fišago kudu. Go bao ba ba sešo kwa pitšo ya Lengau ba tla makala go kwa e dira modumo wa go swana le wa nonyana. Gomme gape le ge e ka ntšha modumo wa fase wa go ngala, ebile ya bogola le go dira modumo bjalo ka katse ya gae, ga a rore bjalo ka batho ba bangwe ba be ba gopola.